CELEX: 62018TN0407
Language: fi
Date: 2018-07-02 00:00:00
Title: Asia T-407/18: Kanne 2.7.2018 – WP v. EUIPO

10.9.2018   
            
            
               FI
            
            
               Euroopan unionin virallinen lehti
            
            
               C 319/18
            
         
      Kanne 2.7.2018 – WP v. EUIPO
      (Asia T-407/18)
      (2018/C 319/21)
      Oikeudenkäyntikieli: englanti
      
         Asianosaiset
      
      
         Kantaja: WP (edustaja: asianajaja H. Tettenborn)
      
         Vastaaja: Euroopan unionin teollisoikeuksien virasto (EUIPO)
      
         Vaatimukset
      
      
                  —
               
               
                  EUIPO:n 6.10.2017 tekemä päätös olla uusimatta toistamiseen kantajan sopimusta väliaikaisena toimihenkilönä Euroopan unionin muuhun henkilöstöön sovellettavien palvelussuhteen ehtojen 2 artiklan f kohdan mukaisesti on kumottava; ja
               
            
                  —
               
               
                  EUIPO on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi neljään kanneperusteeseen.
      
                  1)
               
               
                  Ensimmäisen kanneperusteen mukaan EUIPO loukkasi laillisuusperiaatetta rikkoessaan henkilöstösääntöjen (Euroopan unionin virkamiehiin sovellettavat henkilöstösäännöt) ja muuhun henkilöstöön sovellettavien palvelussuhteen ehtojen merkityksellisiä määräyksiä eli muuhun henkilöstöön sovellettavien palvelussuhteen ehtojen 56 artiklaa ja henkilöstösääntöjen 110 artiklaa.
               
            
                  2)
               
               
                  Toisen kanneperusteen mukaan EUIPO loukkasi laillisuusperiaatetta, teki ilmeisen arviointivirheen ja laiminlöi huolenpitovelvollisuutensa tehdessään riidanalaisen päätöksen.
               
            
                  3)
               
               
                  Kolmannen kanneperusteen mukaan EUIPO rikkoi asetuksen N:o 45/2001 (1) vaatimuksia ja erityisesti 27 artiklan 1 kohdan 2 alakohdan b alakohtaa tehdessään riidanalaisen päätöksen.
               
            
                  4)
               
               
                  Neljännen kanneperusteen mukaan EUIPO loukkasi yhdenvertaisen kohtelun periaatetta tehdessään riidanalaisen päätöksen.
               
            
         (1)  Yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18.12.2000 annettu Euroopan parlamentin ja neuvoston asetus (EY) N:o 45/2001 (EUVL 2001, L 8, s. 1),